Book or Screen - Astrodienst Guest user u1361297272
26-Mar-2017, 22:46 UT/GMT ROOIBOSTEE-GEGEURDE TAMATIESOP MET SPEKBOOM-LAMSRIB | Karusaf
Hierdie resep herinner aan die Italiaanse Panzanella-slaai en is iewers tussen ’n slaai en ’n tamatiesop. Die lekkerte is dat dit ewe suksesvol koud of warm bedien kan word. Dit is die eerste keer wat ek spekboomblare saam met lam gebruik en die effense suur smakie werk wonderlik by hierdie gereg. Dit is bietjie gekompliseerd en gaan ’n tydjie neem om te maak maar dit is die moeite werd en kan al ’n dag voor die tyd berei word.
Cook Time 90 minute
2 groot wit uie gekap
1 klein rooi rissie opsioneel
2 blikke (400g elk) tamaties
(50g elk) tamatiepuree
5 sakkies rooibostee
1 teelepel rookekstrak
1 800g - 1kg Karusaf lamsrib ontbeen
1 koppie spekboomblare
1 handvol vinkelblare gekap
2 koppies lamaftreksel
Geroosterde klein rooi en geel tamaties
Verhit n lekker diep braai pan, voeg botter en olyfolie by, en braai uie tot goudbruin.
Voeg die knoffel en rissie by en roer goed deur.
Voeg nou die res van die bestanddele almal by en kook goed deur vir omtrent 20 to 25 minute.
Verwyder die teesakkies en plaas die tamatiesop in ’n voedselverwerker en meng tot glad.
Skep uit en laat afkoel.
Plaas die lam met die vel na onder op ’n skoon werksoppervlak.
Strooi die gekapte vinkel bo-oor die lam en werk dit in die vleis in met jou hande en strooi die spekboomblare bo-oor. Kneus die blare effens terwyl jy dit in die vleis in werk.
Rol die lamsrib op en bind met tou vas om maklik in porsies te sny later.
Plaas die rib in n oondpan en giet die wyn en aftreksel bo-oor asook die uie en roosmaryn.
Maak styf toe met tinfoelie en bak totdat die lam deur sag is.
Verwyder en laat afkoel en sny die lam in porsies.
Gooi die oorblywende sous deur n sif en reduseer die vloeistof tot omtrent ’n halwe koppie en gooi bo-oor die gesnyde lam.
Skep die sop in borde, plaas die brood in die middel met die vars basiliekruid en komkommer-spaghetti bo-op asook die tamaties, bokmelkkaas en laastens die gerolde lamsrib.
September 20, 2019 /by janine
Tags: Karusaf, Karusaf lamb, lamb recipe, tamatie sop
https://karusaf.co.za/wp-content/uploads/2019/09/tamatie-sop2.jpg 600 600 janine https://karusaf.co.za/wp-content/uploads/2020/03/Karoo-Lamb-Suppliers.png janine2019-09-20 08:00:212019-09-05 08:35:48ROOIBOSTEE-GEGEURDE TAMATIESOP MET SPEKBOOM-LAMSRIB
MYNHARDT	ROASTED RACK OF LAMB WITH CAULIFLOWER PURÉE